סוגי המוזיקה". "כן, גם אני", אמר לה, "בעיקר לועזית". "הא" , אמרה באכזבה קלה. "אני יותר אוהבת ים תיכוני". "כן?", שאל בתדהמה קלה, " האמת הזמר האהוב עליי זה איציק קלה, אבל רציתי להרשים אותך וחשבתי שאת...".  "איציק קלה?" התפרצה לתוך דבריו, "זה הזמר שאני הכי.. יו, אני לא מאמינה", עינייה התמלאו דמעות, והיא ניסתה לייצב את קולה, שהחל לרעוד מהתרגשות. "יו מאמי, אני כולי מתרגש", אמר לה, "בכל שניה שחולפת אני מתלהב יותר ויותר. אולי נפגש? אני חושב ששנינו רוצים את זה , לא?" "כן", לחשה מאושר, "אני מאוד מאוד רוצה". "  אני מסיים היום את העבודה בשבע, אני אוכל להגיע אליך? הילדים שלך בבית ?".   "כן", אמרה לו. "טוב, אז אני אגיע אליך ותרדי ,נשב באוטו ונדבר קצת" " אני מחכה", ענתה לו מאושרת. היא התבוננה בשעון, נראה היה לה שהזמן עמד מלכת. כל דקה שחלפה, הרגישה לה כשעתיים.היא החליפה בגדים פעם אחר פעם. "אסור לי לראות מתלהבת יותר מדי", אמרה לעצמה. ברגע האחרון, היא לבשה את שמלתה הכחולה, זו שכולם אמרו עליה שהיא מחמיאה לה.  "שמלה יפה , אך לא טו מאץ" הרגיעה את עצמה. הוא התקשר והיא ירדה בהיסטריה למטה, לבה פעם בעוצמה.